b'\n_START_ARTICLE_\nChuck Eidson\n_START_SECTION_\nKarijera\n_START_PARAGRAPH_\nEidson je sudjelovao na turniru Albert Schweitzer 1998. i Nike Hoop Summit 1999. godine. Karijeru je zapo\xc4\x8deo na sveu\xc4\x8dili\xc5\xa1tu USC, gdje je igrao od 1999. do 2003. godine. Nakon sveu\xc4\x8dili\xc5\xa1te jednu sezonu je proveo u razvojnoj NBDL ligi igraju\xc4\x87i za mom\xc4\x8dad Floride Flamea. Karijeru je nastavio u njema\xc4\x8dkom Giessen 46ers. Ondje je proveo 2 sezone i 2005. progla\xc5\xa1en je za najboljeg igra\xc4\x8da godine u njema\xc4\x8dkoj ligi. U predsezoni 2006./07. do\xc5\xbeivio je neugodnu ozljedu zbog koje je morao propustiti gotovo cijelu sezonu. Ipak, napusti je klub 2006. i oti\xc5\xa1ao u francuski SIG Strasbourg. Od 2007. \xc4\x8dlan je litavskog BC Lietuvos Rytasa. S prosjekom od 10.5 poena, 2.9 skokova i 2.7 asista za 20 minuta provedenih na parketu odveo je klub do naslova prvaka Balti\xc4\x8dke ko\xc5\xa1arka\xc5\xa1ke lige. Sljede\xc4\x87e sezone s Lietuvos Rytasom osvojio je naslov prvaka ULEB Eurokupa, a on progla\xc5\xa1en je najboljim igra\xc4\x8dem tog natjecanja. Prosje\xc4\x8dno je u regularnom dijelu Eurokupa postizao odli\xc4\x8dnih 21 poen, 5.7 skokova i 5.3 asistencije, dok je natjecanje zavr\xc5\xa1io s odli\xc4\x8dnih 15.8 poena i 5.3 asistencija po susretu s prosje\xc4\x8dnom valorizacijom 21.9. Na kraju je izabran u najbolju petorku natjecanja. 14. srpnja 2009. napustio je Lietuvos Rytas i potpisao dvogodi\xc5\xa1nji ugovor s izraelskim Maccabijem.'